CELEX: 32007L0031
Language: mt
Date: 2007-05-31 00:00:00
Title: Direttiva tal-Kummissjoni 2007/31/KE tal- 31 ta’ Mejju 2007 li temenda d-Direttiva tal-Kunsill 91/414/KEE fir-rigward ta’ l-estensjoni ta’ l-użu tas-sustanza attiva fosthiazate (Test b’relevanza għaż-ŻEE)

1.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 140/44
            
         DIRETTIVA TAL-KUMMISSJONI 2007/31/KE
   tal-31 ta’ Mejju 2007
   li temenda d-Direttiva tal-Kunsill 91/414/KEE fir-rigward ta’ l-estensjoni ta’ l-użu tas-sustanza attiva fosthiazate
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti li jħarsu l-pjanti (1), u b’mod partikolari t-tieni inċiż tat-tieni subparagrafu ta’ l-Artikolu 6(1) tagħha,
   Billi:
   
               (1)
            
            
               Bis-saħħa tad-Direttiva tal-Kummissjoni 2003/84/KE (2) fosthiazate kien inkluż bħala sustanza attiva fl-Anness I tad-Direttiva 91/414/KEE.
            
         
               (2)
            
            
               Meta kien qed japplika għall-inklużjoni tal-fosthiazate l-manifattur tagħha ISK Biosciences Europe S.A. ssottometta data dwar l-użi biex ikunu kkontrollati nematodi li jappoġġaw il-konklużjoni ġenerali li tista' tkun mistennija minn prodotti li jipproteġu l-pjanti li fihom il-fosthiazate biex jissodisfaw il-ħtiġijiet ta’ sigurtà stabbiliti fl-Artikolu 5(1)(a) u (b) tad-Direttiva 91/414/KEE. Għalhekk, il-fosthiazate kien inkluż fl-Anness I ta’ din id-Direttiva bid-dispożizzjonijiet speċifiċi li l-Istati Membri jistgħu jawtorizzaw biss użi bħala n-nematiċid.
            
         
               (3)
            
            
               Barra l-kontroll ta’ nematodi f'ċerti użi agrikoli, in-notifikatur issa applika għal emenda f'dawk id-dispożizzjonijiet speċifiċi fir-rigward tal-kontroll ta’ l-insetti. Sabiex tkun appoġġata din l-estensjoni ta’ l-użu, in-notifikatur issottometta informazzjoni addizzjonali.
            
         
               (4)
            
            
               L-Olanda u r-Renju Unit eżaminaw l-informazzjoni u d-data sottomessi mill-kumpanija. Huma infurmaw lill-Kummissjoni f'Mejju u f'Novembru 2006 rispettivament li waslu għall-konklużjoni li l-estensjoni ta’ l-użu mitluba ma tikkawżax riskji oħrajn barra dawk li diġà kienu kkunsidrati fid-dispożizzjonijiet speċifiċi għall-fosthiazate fl-Anness I tad-Direttiva 91/414/KEE u fir-rapport ta’ reviżjoni tal-Kummissjoni dwar is-sustanza. Dan hu partikularment minnu ġaladarba l-estensjoni tikkonċerna biss l-organiżmi kkontrollati, iżda mhux il-parametri ta’ l-applikazzjoni kif iffissati fid-dispożizzjonijiet speċifiċi ta’ l-Anness I tad-Direttiva 91/414/KEE.
            
         
               (5)
            
            
               Għalhekk huwa ġustifikat li jkunu modifikati d-dispożizzjonijiet speċifiċi għall-fosthiazate.
            
         
               (6)
            
            
               Għalhekk huwa xieraq li d-Direttiva 91/414/KEE tkun emendata kif inhu xieraq.
            
         
               (7)
            
            
               Il-miżuri previsti f'din id-Direttiva huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw sa mhux iktar tard mill-1 ta’ Settembru 2007, il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom minnufih jikkomunikaw lill-Kummissjoni t-test ta’ dawn id-dispożizzjonijiet u l-iskeda ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mit-2 ta’ Settembru 2007.
   Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati minn din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha issir din ir-referenza.
   Artikolu 3
   Din id-Direttiva għandha tidħol fis-seħħ fl-għoxrin jum wara dak li fih tkun ippubblikata fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, 31 ta’ Mejju 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1. Id-Direttiva kif emendata l-aħħar bid-Direttiva tal-Kummissjoni 2007/25/KE (ĠU L 106, 24.4.2007, p. 34).
   
      (2)  ĠU L 247, 30.9.2003, p. 20. Id-Direttiva kif emendata bid-Direttiva 2004/64/KE (ĠU L 125, 28.4.2004, p. 42).
   
      ANNESS
      Fl-Anness I tad-Direttiva 91/414/KEE, ir-ringiela 69 tinbidel b’dan li ġej:
      
         
                     “69
                  
                  
                     Fosthiazate
                     Nru CAS 98886-44-3
                     CIPAC Nru 585
                  
                  
                     (RS)-S-sec-butyl O-ethyl 2-oxo-1,3-thiazolidin-3-ylphosphonothioate
                  
                  
                     930  g/kg
                  
                  
                     1 ta’ Jannar 2004
                  
                  
                     31 ta’ Diċembru 2013
                  
                  
                     Huma biss użi bħala insettiċidi jew nematiċidi li jistgħu jkunu awtorizzati.
                     Għall-implimentazzjoni tal-prinċipji uniformi ta’ l-Anness VI, għandhom jitqiesu l-konklużjonijiet tar-rapport ta’ reviżjoni dwar il-fosthiazate, u b’mod partikolari l-Appendiċi I u II tiegħu, kif iffinalizzati mill-Kumitat Permanenti dwar il-Katina Alimentari u s-Saħħa ta’ l-Annimali fl-4 ta’ Lulju 2003. F’din il-valutazzjoni ġenerali, l-Istati Membri:
                     
                                 —
                              
                              
                                 għandhom jagħtu attenzjoni partikolari għal kontaminazzjoni ta' l-ilma ta' taħt l-art, meta s-sustanza attiva tkun applikata f'reġjuni b'ħamrija u/jew kundizzjonijiet klimatiċi vulnerabbli.
                              
                           
                                 —
                              
                              
                                 għandhom jagħtu attenzjoni partikolari għall-protezzjoni ta' l-għasafar u l-mammiferi b'mod partikulari jekk is-sustanza hija applikata matul l-istaġun tat-tgħammir;
                              
                           
                                 —
                              
                              
                                 għandhom jagħtu attenzjoni partikolari għall-ħarsien ta’ l-organiżmi tal-ħamrija li mhumiex il-mira.
                              
                           Miżuri ta' tnaqqis tar-riskju għandhom ikunu applikati fejn hu xieraq. Sabiex jitnaqqas ir-riskju potenzjali lill-għasafar iż-żgħar, l-awtorizzazzjonijiet tal-prodott għandhom jirrikjedu li jinkiseb livell għoli ħafna ta' inkorporazzjoni ta' granuli fl-art.
                     L-Istati Membri għandhom jinformaw il-Kummissjoni skond l-Artikolu 13(5) dwar l-ispeċifikazzjoni tal-materjal tekniku kif kummerċjalment manifatturat.”